CELEX: 32013R1172
Language: hu
Date: 2013-11-18 00:00:00
Title: A Bizottság 1172/2013/EU végrehajtási rendelete ( 2013. november 18. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Kiwi de l’Adour [OFJ])

20.11.2013   
            
            
               HU
            
            
               Az Európai Unió Hivatalos Lapja
            
            
               L 310/9
            
         A BIZOTTSÁG 1172/2013/EU VÉGREHAJTÁSI RENDELETE
   (2013. november 18.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Kiwi de l’Adour [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdése második albekezdésére,
   mivel:
   
               (1)
            
            
               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely a 419/2009/EK bizottsági rendelet (2) alapján bejegyzett „Kiwi de l’Adour” oltalom alatt álló földrajzi jelzéshez kapcsolódó termékleírás módosításának jóváhagyására irányul.
            
         
               (2)
            
            
               A kérelem tárgyát képező módosítás a növény trágyázási módjának a termékleírásban történő pontosítására irányul. Ez a módosítás nem vonta maga után a közzétett összefoglaló módosítását (3).
            
         
               (3)
            
            
               A Bizottság a szóban forgó módosítást megvizsgálta és indokoltnak találta. Mivel a módosítás az 1151/2012/EU rendelet 53. cikke (2) bekezdésének harmadik albekezdése értelmében kisebb jelentőségű, a Bizottság azt az említett rendelet 50–52. cikke szerinti eljárás alkalmazása nélkül jóváhagyhatja,
            
         ELFOGADTA EZT A RENDELETET:
   1. cikk
   A „Kiwi de l’Adour” oltalom alatt álló földrajzi jelzéshez tartozó termékleírás e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 18-án.
      
         
            a Bizottság részéről, az elnök nevében,
         Dacian CIOLOȘ
         
            a Bizottság tagja
         
      
   
   
      (1)  HL L 343., 2012.12.14., 1. o.
   
      (2)  HL L 125., 2009.5.21., 60. o.
   
      (3)  HL C 263., 2008.10.16., 5. o.
   
      MELLÉKLET
      A Bizottság jóváhagyja a „Kiwi de l’Adour” oltalom alatt álló földrajzi jelzéshez tartozó termékleírás következő módosításait:
      
         Az előállítás módja
      
      A következő szövegrész: „A nitrogén-utánpótlás (oldható műtrágya formájában).a termesztett gyümölcs tonnájaként nem haladhatja meg a 6 kg-ot, azaz a hektáronkénti nitrogén-utánpótlás 200 egység nitrogénre, az előzőekben említett kivételes gyümölcsösök esetében pedig 250 egységre van korlátozva” helyesen: „A nitrogén-utánpótlás (oldható műtrágya formájában) nem haladhatja meg a hektáronkénti és évenkénti 70 egység nitrogént (amely a növény fejlődéséhez szükséges), plusz a termesztett gyümölcs tonnájaként a hektáronkénti és évenkénti 4 egység nitrogént, de összességében legfeljebb hektáronként és évente 250 egység lehet”.
      A módosítás a „Kiwi de l’Adour” növény trágyázási módjának a palánta és a gyümölcs igényei szerinti változtatására vonatkozik. A módosítás jobban figyelembe veszi az utánpótlás megosztását annak érdekében, hogy így nagyobb rugalmasságot biztosítson a gazdálkodónak a növény éghajlati viszonyok függvényében történő trágyázásával kapcsolatban.
      Hivatkozás a termékleírás konszolidált változatának közzétételére: http://agriculture.gouv.fr/IMG/pdf/20130206_cdc_kiwideladour_bo_cle8134b7.pdf